Ofala Festival

The **Ofala Festival** che ucholo ka ki abo Igbo a che ọdọ duu, abo kuma che gẹgẹddẹ che abo kuma che ami ọma Onitsha, Umueri, Umuoji ami ujọ amonẹ kuma mẹru ma dabu Aguleri, Nnewi kpai Ukpo efuDunukofia Local Government Area. I che ucholo e dabi ch'etitọ eyi onuh abẹki (Igwe/Obi) ila che bi Igue festival yi Benin kpai ***Ine***, ***Osi abẹki Ogbanigbe Festival*** yi ami abo ojanẹ mid-West Igbo eyi  Nigeria. The term *ofala*, is derived from two Igbo words - *ọfọ* (English: authority) and *ala* (English: land). Obi a che ucholo lẹ agbagba ọjọ meji ki ojile nwu che efu ochu Ẹgwa(English: king) i la che ẹnwu ọgbuchẹkpọ kuma ch'ukpẹ eche kuma a che otila ọdọ gwẹ duu kuma ma kọ eche n.

## Ọhiala
Dabu alu ki ẹtọ ọhiala alu kibọ ka, ma neke tene uchanẹ Ucholo Ofala dabi ti 16th Century ẹgba ki abo Onitsha kwi Benin lo ti ọwọ odudu eti aji River Niger kuma mọ abajoyi ru efewo Onitsha ma la nẹ wa kpai ama efu ami ẹnwu ogu ki bọ, ọgbuchẹkpọ onuh ejẹ. Ucholo lẹ bi ***Igue Festival*** ki  Oba eyi Benin a che ọdọ duu. Uchẹ ka abo kuma ka ọhiala kibe no kakini ucholo lẹ chẹ mẹru New Yam Festival yi Onitsha ẹnwu ki onuh lẹ la du ẹdọ tọ che ide abo nwu.

Ucholo lẹ che ukade ukpoji ẹgba edabi t'ubi kuma a dọ iko kibọ ki Inye Ukwu na Nlo ẹgba ki Obi a dẹ ki ma k'ọla kpai ẹnẹ dùù n manyu ki ya le gwudu ọla Egwa efu áfu todu ẹnyọ ojanẹ lẹ. Ukpoji e dabi t'ubi ki che aladi ka lẹ, Igwe a dufu alumeji ẹgba Ofala ki k'ẹnyọ nwu abo nwu manyu ki che aduwa nwu ojanẹ lẹ. Ma che Ofala ọdọ duu yi ugbo kibọ kwi ẹgba ki *Obi* j'ọfẹ ti ẹgba ki kwu, ma a dọ eyi kuma a che ẹgba ki kwu ki "Ofala otitala" abu efu ewo kibọ la neke che ema ọdọ meji ti ẹta duu.

## Ofala Onitsha
Ofala Onitsha che ucholo Ofala Festival ki abo kuma che ọma Onitsha, Nigeria a che. Ma cha che efu ochu Ẹgwa duu onwu la che ugbo ki nana tule efu Onitsha ceremonial cycle.  Alu duu ki ucholo Ofala chẹ kpọrane agbagba ami ichi Igbo, Ofala eyi Onitsha chẹ che okwu alu kuma k'ẹdọ no ki i che Ofala ejodudu yi ami ichi Igbo.

## Ucholo kpai ẹnwu ki chi
Ucholo lẹ a chanẹ ẹgba duu ugwa egwa kpai akpala ogwu ny'oke ka eyi ọgbuchẹkpọ ubi lẹ ma a che tival Ufie (ukọga ami ajọchẹ) uba enu, ido ẹta manyu amẹnwu ọgu kibọ odu nw'ọjọ.  Ẹgba ọrọka, ami ajọfẹ Obi, ami ononojo kwi amì ojanẹ omunẹ, ujọ abo oj'ẹgọ, abobulẹ kpai ami agbadufu ojanẹ lẹ cha dufu wa unyi onuh abẹki Ime Obi ma mu ọla ọgbuchẹkpọ abẹki ma nyi ukpo ucholo ki nyọ bi ucholo lẹ jọ. Ma nu Eli ami aj'ọfẹ abẹki Egwu Ota ẹgba ki amì Ndichie abẹki ami aj'ọfẹ kuma nẹ ọtajiya kpikpa a gwudu wa ubi ki uwewe amonẹ chẹ jeju jọ ma la awa kpai ọgwẹ akwọra kpai am'onukwu ma ẹgba kuma a gwudu wa unyi onuh. Eyi ki tule chaka efu ucholo lẹ che edufu *Obi* yi efu ukpo ami aj'ọfẹ nwu ki jẹnwu amonẹ lẹ yọ, ma a ta akpala ki tẹ akoya egwudu Obi ki cha m'ọla yi ukpo eyi ucholo manyu i cha nẹ ọkwọ bronze yi ọwọ nwu, ya lulẹ iba ugbo ki amonẹ jọ abẹki akpẹru mẹta ugbo ki amonẹ jọ todu ki neke gba ugwa ma. Ubi lẹ Obi a dabi taki, ami aj'ọfẹ kuma nẹ ọtajiya kpikpa anya gwọ ugwa alu kuma ch'ogijo, ubi lẹ Obi kpai ami aj'ọfẹ a dabi wa ubi kuma fu akpala omunẹ ta. Ẹgba ki ya dabi wa onukeji Obi a tido efu ọgbọ, ẹnwu kuma ma cha li ẹgba duu n, ẹrẹ ki ya chi a wewe ti ẹgba ki dufu ejodudu le. Ubi lẹ ami aj'ọfẹ kuma ma wa d'eju do ma kpai ami ononojo awa gwa Obi ugwa. Ucholo lẹ iko kibọ che ucholo ki *Obi* a du ojima nwu amonẹ l'efu ọfẹ ejẹ.

## Ukọlọ ọwọ
Eli kpai ukọlọ ọwọ ejugede chẹ d'efu ucholo lẹ ẹgba duu. E kuma che ọdọ 2015 yi Onitsha ma che ukọlọ ọwọ ejugede è du ña kuma dọ ki Oreze III, ma che ujọ lẹ l'efu ami ach'ukọlọ ọwọ kpai ami ojíbo 20 ki che ujiwe ami onuh Onitsha kuma lo.

## Ami ẹnwu igo

File:IMG-20210712-WA0059 10.jpg|Ekpa ẹnwu nwu ami ọjọ yi ucholo Ofala eyi University of Nigeria Anambra state 
File:Ofala Onitsha 07.jpg|Ucholo Ofala yi Onitsha
File:Ofala Onitsha 09.jpg|Ofala yi Onitsha
File:Ofala Onitsha 06.jpg|Ucholo Ofala 
File:Ofala Carnival 2019.jpg|OfalaCarnival 2019


## References